Levyraati 50 - Elämiemme ääniraidat

Viideskymmenes levyraati järjestettiin 27. heinäkuuta – 17. elokuuta 2020. Sen teemana oli Elämiemme ääniraidat, jonka mukaisesti jokaisen osallistujan piti lähettää itselle tärkeä kappale, esimerkiksi kaikkien aikojen lempibiisin tai kappaleen, johon liittyy jokin tietty muisto. Osallistujat olivat velvollisia lähettämään järjestäjälle esittelykuvan artististaan ja kirjoittamaan kappaleen yhteydessä perustelun valinnalleen. Raadissa oli hittikielto, joka perustui kotimaisiin hittivuosilistoihin sekä kahden tuoreimman vuoden osalta Suomen viralliseen listaan. Raadissa järjestettiin pelkkä finaali, ja pisteitä annettiin 15 parhaalle kaavalla 20-17-15-13-11-10-9-8-7-6-5-4-3-2-1.

Raadin järjesti Teräsbekoni, joka sijoittui toiseksi 48. levyraadissa. Uutena osallistujana raatiin toivotettiin tervetulleeksi Mattokauppias. Pois jääneet olivat tällä kertaa capsLOCK, GuoZu8, MuumiAnkka, Mymmeli ja ta1ja. Takaisin tulivat yhden tai useamman raadin mittaiselta tauolta Bomboclaat, ESC93, Eveveve, granaattiomena, klaus-12, Kuolonkurki, Maalaispoju, Nevski, Nokikolari, Spartan kuningas, S-Tyyppi, Teemz, Timoteus, TomBoi, viisujänö ja Zazpikaleak. Voittajaksi selviytyi jo toista kertaa peräkkäin wigwam. Seuraava raati oli 51. levyraati.